கேள்வி: ஜெய் ஹிந்த் பற்றி விளக்கவும்.
பதில்: File:Jai Hind Post-mark.gif ''ஜெய் ஹிந்த்'' முத்திரையுடன் வெளியிட்ட அஞ்சல்]] ஜெய் ஹிந்த் அல்லது ஜெய் இந்த் (Jai Hind) (), இந்திய விடுதலை இயக்கம் காலத்தில், குடிமைப்பட்ட கால இந்தியா மக்களின் மனதில் நாட்டுப் பற்றை விதைக்கவும், விடுதலை வேட்கையை வளர்க்கவும், இந்திய விடுதலைப் போராட்ட வீரர்களால், பொது மேடைகளிலும், செய்தித் தொடர்புகளிலும், "ஜெய் ஹிந்த்" என்ற இந்தியாவின் வெற்றிக்கான வீர முழக்கச் சொல் பயன்படுத்தப்பட்டது, ''ஜெய் ஹிந்த்'' என்பதன் பொருள் வெல்க இந்தியா என்பதே. இந்தியா நீடுழி வாழ்க என்ற பொருளிலில் பயன்படுத்தப்படுகிறது.இந்தியாவுக்கு வெற்றி (''Jai Hindustan Ki'') என்பதன் சுருக்கமே ''ஜெய் ஹிந்த்'' எனும் சொல்லாகும். இந்த வெற்றி முழக்கச் சொல், செண்பகராமன் பிள்ளை என்பவரால் முதன் முதலில் முழக்கமிடப்பட்டது. இந்திய விடுதலை நாள் ஆகஸ்டு 15, 1947இல், அனைத்து அஞ்சல்களில் ''ஜெய் ஹிந்த்'' என்ற வெற்றி முழக்கச் சொல் முத்திரையாகப் பதிக்கப்பட்டது. அனைத்து அனைத்திந்திய வானொலி, நிகழ்ச்சிகளின் இறுதியில் ''ஜெய் ஹிந்த்'' என்ற வெற்றி முழக்கச் சொல்லைக் கூறி முடிப்பர். 1947இல் நடந்த பிரித்தானிய அரசி எலிசபத் – பிலிப் திருமணத்திற்கு, மகாத்மா காந்தி தன் கையால், ''ஜெய் ஹிந்த்'' என்ற வெற்றி முழக்கச் சொல்லைப் பின்னிய சால்வையை அன்பளிப்பாக அனுப்பி வைத்தார். இன்று வரை, ஜெய் இந்த் மற்றும் வந்தே மாதரம் என்பது இந்தியர்கள் தங்கள் நாட்டுப்பற்று வெளிப்படுத்தும் ஒரு முழக்கமாக கருதப்படுகிறது.